《寒日山中》
明代·胡涍

寒近不可御，拿云云满身。撑肠贮冰雪，叉手看松筠。

骨立青山在，颜衰白首贫。谁家尚高冢，落日卧麒麟。

作者简介：（1534—1579）明常州府无锡人，字原荆，号莲渠。嘉靖四十四年进士。历知永丰、安福二县，擢御史。神宗即位，任用冯保，涍上疏言之，遭保忌恨。后因灾异论奏，用语失妥，被斥为民。有《采真堂集》。